REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/42

URBROJ: 251-287-20/06-04/13

Zagreb, 30. prosinca 2020.

**Z A P I S N I K**

47. sjednice Školskog odbora Industrijske strojarske škole, održane dana 29. prosinca 2020. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Ana Vereš, članica

Nije prisutan:

1. Nenad Predovan, član

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica je započela u 10:15 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 47. sjednicu Školskog odbora, potvrđuje da je na sjednici prisutno šest članova te da postoji potrebna većina za rad i odlučivanje.

Nadalje predlaže nadopunu Dnevnog reda sjednice, odnosno dodavanje nove točke:

1. Izvješće ravnatelja o stanju sigurnosti i provođenju preventivnih programa te

mjerama poduzetim u cilju zaštite prava učenika za školsku godinu

2020./2021.

S navedenom dopunom dnevnog reda usuglasili su se svi članovi Školskog odbora, odnosno jednoglasno je prihvaćena nadopuna Dnevnog reda.

DNEVNI RED

1. Verifikacija zapisnika 46. sjednice Školskog odbora;
2. Razmatranje prijava na natječaj za davanje u zakup prostora Industrijske strojarske škole i donošenje odluke o izboru natjecatelja;
3. Izmjena Godišnjeg plana i programa rada škole koja se odnosi na izmjenu praznika odnosno početak drugog polugodišta. Trajanje zimskih školskih praznika Odlukom Vlade Republike Hrvatske je od 24.12.2020. do 15.1.2021., a ukidaju se zimski praznici od 23.2.2021. do 26.2.2021.
4. Rebalans financijskog plana za 2020. godinu;
5. Rebalans plana nabave za 2020. godinu;
6. Financijski plan za 2021. godinu;
7. Plan nabave za 2021. godinu;
8. Izvješće ravnatelja o stanju sigurnosti, provođenju preventivnih programa te mjerama poduzetim u cilju zaštite učenika za školsku godinu 2019./2020.
9. Razno

Dnevni red je sa šest glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 46. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić upoznaje članove Školskog odbora sa sadržajem Zapisnika Povjerenstva za zakup, odnosno kako na Javni natječaj za davanje u zakup školskog prostora nije pristigla niti jedna ponuda te se predlaže donošenje odluke o neizboru natjecatelja.

Predsjednica Školskog odbora predlaže donošenje Odluke o neizboru natjecatelja s kojim prijedlogom su se usuglasili svi članovi Školskog odbora te ujedno odlučili kako se Javni natječaj neće ponavljati.

Druga točka Dnevnog reda jednoglasno je usvojena.

**AD.3.**

Predsjednica Školskog odbora, Iva Bojčić izvještava kako u Godišnjem planu i programu rada škole za školsku 2020./2021. godinu dolazi do izmjene praznika učenika zbog epidemije COVID-19, odnosno kako zimski praznici učenika započinju 24.12.2020. godine i traju do 15.1.2021. godine te da se ukidaju zimski praznici koji su trebali početi 23.2.2021. i trajati do 26.2.2021. godine.

Nakon obrazloženja, predsjednica Školskog odbora daje na glasanje 3. točku Dnevnog reda, odnosno davanje prethodne suglasnosti Školskog odbora na izmjenu Godišnjeg plana i programa rada škole za školsku 2020./2021. godinu, koju članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić daje riječ voditeljici računovodstva Ivi Boban kako bi upoznala članove Školskog odbora s Rebalansom financijskog plana za 2020. godinu, koji su Rebalans ranije zaprimili putem elektroničke pošte.

Voditeljica računovodstva se prilikom obrazlaganja nadovezala na 6. točku Dnevnog reda, odnosno Financijski plan za 2021. godinu, koji su članovi također ranije zaprimili.

Zaključno navodi kako višak sredstava postoji zbog odgođenog projekta Erasmus Plus, koja sredstva se prenose u 2021. godinu.

Nakon izvješća voditeljice računovodstva predsjednica Školskog odbora daje na glasanje 4. i 6. točku Dnevnog reda, odnosno Rebalans financijskog plana za 2020. godinu te Financijski plan za 2021. godinu.

Školski odbor glasovao je za svaki plan zasebno, odnosno dao suglasnost na svaki, čime su točke 4. i 6. jednoglasno usvojene.

**AD. 5.**

Predsjednica Školskog odbora, Iva Bojčić daje riječ voditeljici računovodstva Ivi Boban kako bi upoznala članove Školskog odbora s Rebalansom plana nabave za 2020. godinu, koji Rebalans su ranije zaprimili putem elektroničke pošte.

Voditeljica računovodstva se prilikom obrazlaganja nadovezala na 7. točku Dnevnog reda, odnosno Plan nabave za 2021. godinu, koji su članovi također ranije zaprimili.

Nakon izvješća voditeljice računovodstva predsjednica Školskog odbora daje na glasanje 5. i 7. točku Dnevnog reda, odnosno Rebalans plana nabave za 2020. godinu te Plan nabave za 2021. godinu.

Školski odbor glasao je za svaki plan zasebno, odnosno dao suglasnost na svaki, čime su točke 5. i 7. jednoglasno usvojene.

**AD.8.**

Predsjednica Školskog odbora, Iva Bojčić daje riječ ravnatelju Škole, gospodinu Nenadu Pavliniću kako bi upoznao članove Školskog odbora s Izvješćem ravnatelja o stanju sigurnosti i provođenju preventivnih programa te mjerama poduzetim u cilju zaštite prava učenika za školsku godinu 2020./2021.

Ravnatelj izvještava članove Školskog odbora kako je s društvom Korman d.o.o. sklopljen Ugovor o zaštiti na radu, ujedno navodi kako je napravljena procjena rizika s čim u vezi su postavljene oznake unutar prostorija škole.

Naglašava kako je Pravilnik oglašen na web stranici Škole te da su s istim upoznati i roditelji i učenici, također kako su provedeni preventivni programi, radionice i savjetovanja vezano za sigurnost.

Slijedom navedenog, predsjednica Školskog odbora, Iva Bojčić, daje na glasanje 8. točku Dnevnog reda, koju članovi Školskog odbora jednoglasno usvajaju.

**AD. 9.**

Pod ovom točkom nitko nije imao ništa za dodati pa rasprave nije bilo.

Sjednica je završena u 11:30 sati.

Zapisnik vodila: Predsjednica Školskog odbora:

Marija Horvatić, struc. spec. admin. publ. Iva Bojčić, prof.